તા. 24ના રોજનો દિવસ સુવિધાદાયક પસાર થશે. જીવન તમે ખૂબ સારી રીતે જીવી રહ્યા છો એવો અહેસાસ કરી શકશો. નિઃસંતાન દંપતીઓને સંતાનપ્રાપ્તિ માટેનો સારો સમય છે. શેરબજારથી લાભ થાય. હરવા ફરવા માટેનો ઉત્તમ તબક્કો ગણી શકાય. તા. 25 અને 26 દરમિયાન આપ સમાજ કલ્યાણના કાર્યોમાં ભાગ લેશો. આપનો મિલનસાર સ્વભાવ આપના માટે ઘણો ફાયદાકારક રહેશે. આપ કામનું મહત્ત્વ સમજીને સંપૂર્ણ ખંત અને ધગશથી કામ કરશો. રાજકીય કાર્યમાં સફળતા મળશે. તા. 27, 28 અને 29 દરમિયાન આપનો સમય નકારાત્મક રહેશે. સાંધાનું દર્દ કે પીઠ દર્દ થઇ શકે છે. આપ બાળકોના ભવિષ્યની ચિંતા અનુભવશો. ચંદ્ર-શનિની યુતિ થતી હોવાથી આપનું મનોબળ નબળુ પડશે. આર્થિક સ્થિતિ ડામાડોળ થઇ શકે છે. ચંદ્ર-શનિ સાથે સૂર્યની દૃષ્ટિના કારણે કાનૂની પરિસ્થિતિનો સામનો કરવો પડી શકે. ભાઈઓ સાથે તકરાર થઈ શકે છે. તા. 30ના રોજ આપનો દિવસ સામાન્ય પસાર થશે. આપને સંપત્તિની બાબતે ભાઈઓ સાથે વાદ-વિવાદ થઇ શકે છે. શક્ય હોય ત્યાં સુધી કોઈપણ વ્યક્તિ સાથે દલીલબાજી ટાળવી. આપના સ્વભાવમાં ઉગ્રતા વધુ રહેશે. આપ સંતાન બાબતે પણ વધુ ચિંતિત રહેશો.